জাতীয় সংসদে উত্থাপিত বিদ্যুৎ বিল-২০১৭ নিয়ে আলোচনা হলেও সুপারিশ চূড়ান্ত করতে পারেনি বিদ্যুৎ, জ্বালানি ও খনিজ সম্পদ মন্ত্রণালয়-সম্পর্কিত সংসদীয় স্থায়ী কমিটি। কমিটির পরবর্তী বৈঠকে আলোচনা শেষে এ বিষয়ে সুপারিশ চূড়ান্ত করার সিদ্ধান্ত নেওয়া হয়েছে। গতকাল মঙ্গলবার বিকেলে জাতীয় সংসদ ভবনে অনুষ্ঠিত সংসদীয় কমিটির বৈঠকে এ সিদ্ধান্ত নেওয়া হয়। কমিটির সভাপতি মোঃ তাজুল ইসলামের সভাপতিত্বে বৈঠকে কমিটির সদস্য ও প্রতিমন্ত্রী নসরুল হামিদ ও নাসিমা ফেরদৌসী এবং সংশ্লিষ্ট ঊর্ধ্বতন কর্মকর্তারা উপস্থিত ছিলেন।